cyanic-selkie/wikianc huggingface dataset:
బ్రహ్మ ప్రకాష్
జీవిత విశేషాలు
బ్రహ్మ ప్రకాష్ పాకిస్తాన్‌లోని లాహోరులో జన్మించాడు. రసాయన శాస్త్రంలో డిగ్రీ పుచ్చుకుని, పంజాబ్ యూనివర్సిటీలో పరిశోధన చేసాడు (1942). మరింత ఉన్నత పరిశోధనల సందర్భంగా శాంతి స్వరూప్ భట్నాగర్‌తో కలిసి పనిచేసాడు. 1940-45 కాలంలో అసిస్టెంట్ మెటలర్జిస్టుగా పనిచేసాడు. 1946 లో రెండవ ప్రపంచ యుద్ధం ముగియగానే అమెరికా వెళ్ళి ఉన్నత విద్య అభ్యసించాడు. మసాచుసెట్స్ ఇన్‌స్టిట్యూట్ ఆఫ్ టెక్నాలజీలో  మెటలర్జీ విభాగంలో చేరాడు. మినరల్ ఇంజనీరింగ్, మెటలర్జికల్ థెర్మోడైనమిక్స్ లో పి.హెచ్.డి తీసుకున్నాడు.
భారత్ తిరిగి రాగానే ముంబైలో అణుశక్తి విభాగంలో మెటలర్జిస్టుగా చేరి 1948 నుండి 1950 వరకూ పనిచేసాడు.
ఉద్యోగ జీవితం
1950 చివర్లో భారతీయ శాస్త్ర విజ్ఞాన సంస్థలోని మెటలర్జీ విభాగం అధిపతిగా చేరాడు. ఆ సమయంలో అణుశక్తి కమిషను వారి మెటలర్జికల్ లాబరేటరీల స్థాపన తొలిదశల్లో ఉంది. అక్కడ పని పుంజుకోగానే ప్రకాష్ ముంబై తిరిగి వెళ్ళి అక్కడ చేరాలనేది ప్లాను.
1951 జనవరిలో ఐఐఎస్‌సిలో బాధ్యతలు స్వీకరించినపుడు మెటలర్జికల్ విభాగం ఇంకా శైశవ దశలో ఉంది. ప్రయోగశాల సౌకర్యాలు పరిమితంగా ఉండేవి. 1946, 1949 మధ్య MIT లో ప్రకాష్ సాధించిన అనుభవం ఇక్కడ ఒక సమగ్రమైన మెటలర్జీ పాఠ్య ప్రణాళిక రూపొందించడంలో ఉపయోగపడింది. ఆరేళ్ళ పాటు ప్రకాష్ నేతృత్వంలో పని చేసిన ఈ విభాగం పరిమాణంలోను, పరిశోధనా కార్యక్రమాల్లోనూ స్థిరంగా పురోగమించింది. బయటినుండి వచ్చిన ఆర్థిక సాయం, బయటి స్పాన్సర్ల కార్యక్రమాలు కూడా ఇందులో ఉన్నాయి.
పరిశోధన
బెంగళూరులోని విద్యా సంబంధ కార్యక్రమాలతో పాటు, భారత అణుశక్తి కార్యక్రమంలో స్పాన్సర్డ్ పరిశోధననూ చేపట్టాడు. జిర్కోనియమ్, హాఫ్నియమ్‌ల విడతీత, అణుస్థాయి జిర్కోనియమ్‌ యొక్క మెటలర్జీపై పరిశోధన ఇందులో ఉన్నాయి
1955 లో ఐక్యరాజ్య సమితి నిర్వహించిన "శాంతియుత కార్యాల కోసం అణుశక్తిపై కాన్ఫరెన్సు" కు ఒక సెక్రెటరీగా ఎంపికయ్యాడు. ఈ కాన్ఫరెన్సు 1955 లో జెనీవాలో జరిగింది. న్యూయార్కులో ఉంటూ కాన్ఫరెన్సు కోసం  తయారీ పనులు చేపట్టాడు.
బ్రహ్మ ప్రకాష్ ఆ కాన్ఫరెన్సులో సమర్పించిన "వేపర్ ఫేజ్ డిక్లోరినేషన్ ఆఫ్ జిర్కోనియమ్", దాని ఒరిజినాలిటీకి గాను ప్రశంసలను అందుకుంది. 1958 లో జెనీవాలో జరిగిన తరువాతి కాన్ఫరెన్సులో జిర్కోనియమ్ క్లోరైడు రిడక్షన్ ఫలితాలను సమర్పించాడు. జిర్కోనియమ్ కార్యక్రమంలో సాధించిన ప్రగతి, ముంబైలో చేపట్టిన పెద్ద కార్యక్రమానికి పునాది వేసింది. అలాగే 1971 లో హైదరాబాదులో న్యూక్లియర్ ఫ్యూయల్ కాంప్లెక్సు  స్థాపనకూ దారితీసింది. ప్రాజెక్టు డైరెక్టరుగా బ్రహ్మ ప్రకాష్ పెద్దయెత్తున  జిర్కోనియమ్ ఉత్పత్తుల తయారీకి అవసరమైన సౌకర్యాల కల్పనకు పని చేసాడు.
1957 లో బ్రహ్మ ప్రకాష్‌ను ముంబైకి పిలిచారు. 1957 నుండి 1972 వరకూ ఆయన అణుశక్తి శాఖలో అత్యున్నతమైన పని చేసాడు.
అంతరిక్ష కార్యక్రమం
1972 నుండి 1979 వరకు బ్రహ్మ ప్రకాష్ ఇస్రోలో పనిచేసాడు. తిరువనంతపురం లోని విక్రమ్ సారాభాయ్ అంతరిక్ష కేద్రానికి మొదటి డైరెక్టరుగా 1972 లో పని మొదలుపెట్టాడు. ఇస్రో వారి వాహకనౌకల, ఉపగ్రహాల కార్యక్రమాలను విజయవంతం చెయ్యడంలో పాత్ర పోషించాడు. 1984 లో మరణించేవరకూ అంతరిక్ష  కమిషనులో సభ్యునిగా పనిచేసాడు. రాకెట్ల మోటార్ల కోసం 15 CDV-6 కు బదులుగా కొత్త తరం మేరేజింగ్ స్టీల్‌ను వాడాలనే నిర్ణయం తీసుకోవడంలో ఆయనది ప్రధానపాత్ర. దేశీయంగా తయారుచేసే మేరేజింగ్ స్టీల్ 250, ఎంతో సమర్ధంగా పనిచేస్తూ, పిఎస్‌ఎల్‌వి, జిఎస్‌ఎల్‌విలన్నిటిలోనూ వాడబడుతూ ఉంది.
ప్రత్యేక లోహాలు, మిశ్రమలోహాల అభివృద్ధి
బ్రహ్మ ప్రకాష్ ప్రతిపాదనల మేరకు ప్రత్యేక లోహాలు, మిశ్రమ లోహాల తయారీ కోసం భారత ప్రభుత్వం హైదరాబాదులో మిశ్ర ధాతు నిగమ్‌ (మిధాని) ను స్థాపించింది. అనేక మిశ్రమ లోహాలు, టైటానియం, టైటానియమ్ మిశ్రమ లోహాలు, మేరేజింగ్ స్టీల్ వగైరా అనేక ప్రత్యేక లోహాలను ఇక్కడ తయారు చేస్తారు. 1980 ఏప్రిల్ 7 నుండి 1984 జనవరి 24 న మరణించే వరకూ ఆయన ఈ సంస్థకు ఛైర్మనుగా పనిచేసాడు.
పురస్కారాలు
1961 లో ఆయనకు పద్మశ్రీ పురస్కారం లభించింది. రెండేళ్ళ తరువాత, 1963 లో శాంతి స్వరూప్ భట్నాగర్ శాస్త్ర సాంకేతిక పురస్కారం లభించింది. 1968 లో పద్మభూషణ్ పురస్కారం లభించింది.
మూలాలు
వర్గం:1912 జననాలు వర్గం:1984 మరణాలు వర్గం:అంతరిక్ష శాస్త్రవేత్తలు వర్గం:అణు శాస్త్రవేత్తలు వర్గం:పద్మశ్రీ పురస్కార గ్రహీతలు వర్గం:పద్మభూషణ పురస్కార గ్రహీతలు
ధూళిపాళ్ల నరేంద్ర కుమార్
ధూళిపాళ్ల నరేంద్ర కుమార్ ఆంధ్రప్రదేశ్ రాష్ట్రానికి చెందిన మాజీ ఎమ్మెల్యే, తెలుగు దేశం పార్టీ నాయకుడు. ఆయన సంగం డెయిరీ  ఛైర్మన్‌గా ఉన్నాడు.
జననం & విద్యాభాస్యం
ధూళిపాళ్ల నరేంద్ర 1967, డిసెంబరు 14న గుంటూరు జిల్లా, పొన్నూరు మండలం, చింతలపూడి గ్రామంలో జన్మించాడు. నరేంద్ర తండ్రి సంగం పాల డైరీ వ్యవస్థాపకుడు, మాజీ ఛైర్మన్ మరియు ఆంధ్రప్రదేశ్ రాష్ట్ర పాడిపరిశ్రమాభివృద్ధి సమాఖ్య వ్యవస్థాపక అధ్యక్షుడు "పాల వీరయ్య" గా ప్రసిద్ధి గాంచిన ధూళిపాళ్ల వీరయ్య చౌదరి. వీరయ్య చౌదరి ఉమ్మడి ఆంధ్రప్రదేశ్ రాష్ట్ర మాజీ ముఖ్యమంత్రి ఎన్టీఆర్ మంత్రివర్గంలో రెవిన్యూ శాఖ మంత్రిగా పనిచేశాడు.
నరేంద్ర రాజకీయాల్లో కి రాకముందు ఐ. ఏ.ఎస్ అధికారి అవ్వాలనే లక్ష్యంగా సివిల్స్ వ్రాస్తున్న సమయంలో తండ్రి ఆకస్మిక మరణం తన లక్ష్యాన్ని విడిచిపెట్టేలా చేసింది.
రాజకీయ ప్రవేశం
1994లో తన తండ్రి ధూళిపాళ్ల వీరయ్య చౌదరి రోడ్ ప్రమాదంలో మృతి చెందడంతో నరేంద్ర రాజకీయాల్లోకి వచ్చాడు. 1994లో జరిగిన అసెంబ్లీ ఎన్నికల్లో పొన్నూరు శాసనసభ నియోజకవర్గం నుండి పోటీ చేసి కాంగ్రెస్ అభ్యర్థి టి. వెంకటరామయ్య పై 21,729 ఓట్ల మెజారిటీతో గెలిచి తొలిసారి అసెంబ్లీలో అడుగుపెట్టాడు. 1994 నుండి 2014 వరకు వరుసగా 5సార్లు ఎమ్మెల్యేగా గెలిచాడు. 2019లో వైఎస్సార్‌సీపీ అభ్యర్థి కిలారి వెంకట రోశయ్య చేతిలో ఓటమి పాలయ్యాడు.
అవినీతి ఆరోపణలపై ఆయనను ఏసీబీ అధికారులు 2021 ఏప్రిల్ 23లో అరెస్ట్ చేశారు.
తెలుగుదేశం పార్టీ :
1994 నుంచి ప్రస్తుతం వరకు తెలుగుదేశం పార్టీలో క్రియాశీలక పాత్ర పోషిస్తున్న నరేంద్ర 2003 లో పార్టీ రైతు విభాగం ఉమ్మడి ఆంధ్రప్రదేశ్ రాష్ట్ర తెలుగు రైతు అధ్యక్షుడు గా, గుంటూరు జిల్లా పార్టీ అధ్యక్షుడు గా భాద్యతలు నిర్వహించారు. అంతేకాకుండా తెలుగుదేశం పార్టీ ప్రతిపక్షంలో ఉన్నప్పుడు పార్టీ తరుపున అటూ రాష్ట్రవ్యాప్తంగా ఇటూ గుంటూరు జిల్లాలో అనేక పోరాటాలు చేశాడు.
సంగం డైరీ :
ధూళిపాళ్ల నరేంద్ర కుమార్ ప్రత్యక్ష రాజకీయాల్లోకి సంగం పాల డైరీ ఛైర్మన్ గా ప్రవేశించాడు 1994 -1995 వరకు డైరీ తొలిసారి పనిచేసిన నరేంద్ర తరువాత కాలంలో డైరీ ఛైర్మన్ గా వైదొలిగి తెలుగుదేశం పార్టీ రాజకీయాల్లో క్రియాశీలక పాత్ర పోషించాడు.
2010 లో మరోసారి డైరీ ఛైర్మన్ గా ఎన్నికయిన నరేంద్ర ఇప్పటి వరకు కొనసాగుతున్నాడు .తన హయాంలో నే రాష్ట్ర సహకార చట్టం మాక్స్ పరిథిలో ఉన్న డైరీని 2013లో కేంద్ర ప్రభుత్వం ప్రవేశపెట్టిన కంపెనీ చట్టంలో కి మరి కేంద్ర పాడి పరిశ్రమ అభివృద్ధి సమాఖ్య నుంచి విశిష్టమైన ప్రయోజనాల ను పొందింది, నరేంద్ర హయాంలో సంగం డైరీ 200 కోట్ల రూపాయల వార్షిక టర్నోవర్ నుంచి 1000 కోట్ల రూపాయల టర్నోవర్ కు పెరిగింది అంతేకాకుండా డైరీ అనుబంధ పాల పొడి కేంద్ర సామర్థ్యాన్ని పెంచడంతో పాటుగా పలు నూతన పాల ఆధారిత ఉత్పత్తులు మార్కెట్ లో ప్రవేశ పెట్టడం జరిగింది. రాష్ట్రంలో ఉన్న అన్ని సహకార డైరీ లలో విజయవంతంగా నడుస్తున్న డైరీల్లో సంగం డైరీ ఒకటిగా నిలిపారు.
సంగం డైరీ తరుపున మల్టీ స్పెషాలిటీ హాస్పిటల్ ను స్థాపించి ప్రజలకి సరసమైన ధరల్లో అధునాతన వైద్యాన్ని అందిస్తున్నారు.
మూలాలు
వర్గం:1967 జననాలు వర్గం:ఆంధ్రప్రదేశ్ శాసన సభ్యులు (1994) వర్గం:ఆంధ్రప్రదేశ్ శాసన సభ్యులు (1999) వర్గం:ఆంధ్రప్రదేశ్ శాసన సభ్యులు (2004) వర్గం:ఆంధ్రప్రదేశ్ శాసన సభ్యులు (2009) వర్గం:ఆంధ్రప్రదేశ్ శాసన సభ్యులు (2014) వర్గం:ఆంధ్రప్రదేశ్ రాజకీయ నాయకులు వర్గం:తెలుగుదేశం పార్టీ రాజకీయ నాయకులు
నెంజుక్కు నీతి
నెంజుక్కు నీతి(హృదయానికి న్యాయం) 2022లో  విడుదలయిన తమిళ సినిమా. హిందీలో 2019లో 'ఆర్టికల్‌ - 15'  పేరుతో విడుదలైన ఈ సినిమాను ‘నెంజుక్కు నీతి’ పేరుతో బేవ్యూ ప్రొజెక్ట్స్‌, జీ స్టూడియో, రోమియో పిక్చర్స్‌  బ్యానర్‌లపై  బోనీకపూర్‌ నిర్మించగా అరుణ్‌రాజా కామరాజ్ దర్శకత్వం వహించాడు. ఉదయనిధి స్టాలిన్, శివాని రాజశేఖర్, తాన్యా రవిచంద్రన్, ఆరి అరుజునన్ ప్రధాన పాత్రల్లో నటించిన ఈ సినిమా 2022 మే 20న థియేటర్లలో విడుదలయింది.
మూలాలు
వర్గం:2022 సినిమాలు వర్గం:తమిళ సినిమాలు
నగేష్ కుకునూర్
నగేష్ కుకునూర్ హిందీ చిత్ర దర్శకుడు. హైదరాబాదు నుండి అమెరికా వెళ్ళి అక్కడె స్థిర పడ్డాడు.
సినీ ప్రస్థానం
సినిమా రంగంపై ఆసక్తితో భారతదేశం తిరిగి వచ్చి హైదరాబాద్ బ్లూస్ అనే అంగ్ల చిత్రం తీసినాడు. ఇందులో తెలుగు సంభాషణలు కూడా ఉంటాయి. ఈ చిత్రం ప్రపంచ వ్యాప్తంగా మంచి విజయం సాధించి ఈయనకు బాగా పేరు తెచ్చింది. ఆ తరువాత హిందీలొ పలు విజయవంతమైన చిత్రాలకు దర్శకత్వం వహించి అవార్డులతో పాటు అభిమానులు కూడా పొందారు. ఈయనకు ఇక్బాల్ అనే చిత్రం మంచిపేరు తెచ్చింది. ఈ చిత్రం క్రికెట్ నేపథ్యంలో సాగుతుంది. ఈ చిత్రంలో నసీరుద్దీన్ షా, శ్రేయాస్ తల్పాడే, బాలనటిగా శ్వేతా బసు ప్రసాద్ (కొత్త బంగారు లోకం ఫేం) నటించారు.
ఇతర లింకులు
వర్గం:హిందీ సినిమా నటులు వర్గం:తెలుగు సినిమా నటులు వర్గం:తెలుగువారు వర్గం:భారతీయ నటులు వర్గం:ఫిలింఫేర్ అవార్డుల విజేతలు వర్గం:1967 జననాలు వర్గం:హిందీ సినిమా దర్శకులు వర్గం:జీవిస్తున్న ప్రజలు వర్గం:భారతీయ సినిమా దర్శకులు వర్గం:హైదరాబాదు జిల్లా సినిమా దర్శకులు
బ్లఫ్ మాస్టర్ (2018 సినిమా)
బ్లఫ్ మాస్టర్ 2018 లో విడుదలైన తెలుగు చలనచిత్రం. అభిషేక్ ఫిలింస్ పతాకంపై రమేష్ పి పిల్లై ఈ చిత్రాన్ని నిర్మించగా శివలెంక ప్రసాద్ సమర్పించారు. ఈ చిత్రానికి గోపి గణేష్ పట్టాభి దర్శకత్వం వహించాడు. సునీల్ కశ్యప్ సంగీతం అందించారు. దాశరధి శివేంద్ర ఛాయాగ్రాహకుడిగా పని చేశారు. సత్యదేవ్ కంచరాన, నందిత శ్వేత, బ్రహ్మాజీ తదితరులు నటించారు.
కథ
ఉత్తమ్ కుమార్ (సత్యదేవ్) అతడి స్నేహితులు జనాలను మోసం చేస్తూ డబ్బు సంపాదిస్తూ ఉంటారు. సత్యదేవ్​ దగ్గరకు జాబ్ కోసం అవని (నందిత శ్వేత)ని అనే అమ్మాయి వస్తుంది. ఆమె ద్వారా ఇంకొంత మందిని మోసం చేస్తాడు. ఇలా మోసం చేసే క్రమంలో కొంతమంది విలన్లతో గొడవలు మొదలవుతాయి. వాళ్ళ డబ్బులు వాళ్ళకి ఇవాల్సివచ్చినప్పుడు తనతో ఉన్న స్నేహితులే తనని మోసం చేసి డబ్బు తీసుకొని పారిపోతారు. ఆ తర్వాత డబ్బు ఎలా సంపాదించాడు, వాళ్లకి ఇచ్చాడా లేదా అన్నది మిగిలిన కథ...ఈ కథ కి మూలం 2014 లో వచ్చిన శతురంగవెట్టై అనే తమిళ్ మూవీ అని చెప్పొచ్చు
పాటల పట్టిక
ఈ చిత్రానికి సునీల్ కశ్యప్ సంగీతాన్ని అందించాడు.
మూలాలు
వర్గం:2018 తెలుగు సినిమాలు
అమెరికా కాంగ్రెస్
అమెరికా సంయుక్త రాష్ట్రాల సంయుక్త ప్రభుత్వము యొక్క ద్విసభ శాసనసభను అమెరికన్ కాంగ్రెస్ (యునైటెడ్ స్టేట్స్ కాంగ్రెస్) అంటారు. దీని రెండు సభలు సెనేట్ మరియు హౌస్ ఆఫ్ రిప్రజెంటేటివ్స్. USA రాజధాని వాషింగ్టన్ DC లో అమెరికా కాంగ్రెస్ సమావేశాలు జరుగుతాయి .అమెరికా సంయుక్త రాష్ట్రాల రాజ్యాంగం ప్రకారం, యునైటెడ్ స్టేట్స్ మూడు వేర్వేరు అధికారాలను కలిగి ఉన్న దేశం, దీనిలో శాసనాధికారం కాంగ్రెస్‌కు ఉంది; కార్యనిర్వాహక అధికారం యునైటెడ్ స్టేట్స్ అధ్యక్షునికి ఉంది ; మరియు న్యాయపరమైన అధికారం అమెరికా సంయుక్త రాష్ట్రాల సుప్రీం కోర్టులో ఉంది.ప్రభుత్వంలోని మూడు శాఖలలో, ప్రజలచే నేరుగా ఎన్నుకోబడినది కాంగ్రెస్ మాత్రమే. చట్టాన్ని రూపొందించడం, ఓటర్ల తరపున మాట్లాడటం, పర్యవేక్షణ, పబ్లిక్ ఎడ్యుకేషన్ మరియు వివాదాల మధ్యవర్తిత్వం వంటి విభిన్న విధులను కాంగ్రెస్ కలిగి ఉందని యుఎస్ రాజ్యాంగం నిర్దేశిస్తుంది.వాటిలో, చట్టం మరియు ప్రాతినిధ్యం రెండు ముఖ్యమైన పనులు.
చరిత్ర
అమెరికా కాంగ్రెస్ (యునైటెడ్ స్టేట్స్ కాంగ్రెస్) మార్చి 4, 1789న సృష్టించబడింది, దాని ముందున్న కాంగ్రెస్ ఆఫ్ ది కాన్ఫెడరసీ (1781–1789). U.S. రాజ్యాంగంలోని ఆర్టికల్ I కాంగ్రెస్ యొక్క నిర్మాణం, అధికారాలు మరియు కార్యాచరణ విధానాన్ని నిర్దేశిస్తుంది.
కాంగ్రెస్
'కాంగ్రెస్' అనే లాటిన్ పదానికి "కలిసి రావడం" అని అర్థం. కాంగ్రెస్ అనే పదాన్ని మొదట 17వ శతాబ్దంలో ఉపయోగించారు. ఒక దేశం యొక్క చక్రవర్తి లేదా దాని పూర్తి-శక్తి ప్రధాన దేవదూత ఒక తీవ్రమైన అంతర్జాతీయ సమస్యను పరిష్కరించడానికి నిశ్చయంగా చేరినప్పుడు, అటువంటి సమావేశాన్ని కాంగ్రెస్ అంటారు. పండితుల సంఘాన్ని కాంగ్రెస్ అని కూడా పిలుస్తారు. యునైటెడ్ స్టేట్స్ ఆఫ్ అమెరికా యొక్క ఫెడరల్ మరియు ఫెడరల్ లెజిస్లేటివ్ అసెంబ్లీలకు కాంగ్రెస్ అనే పదం ఉపయోగించబడింది
మూలాలు
వర్గం:అమెరికా వర్గం:రాజకీయ కూటములు
సెంథి కుమారి
సెంథి కుమారి (జననం 26 అక్టోబర్ 1979) భారతదేశానికి చెందిన సినిమా నటి. ఆయన 2009లో ప్రసంగ సినిమాతో సినీరంగంలోకి అడుగుపెట్టి, 200 పైగా సినిమాల్లో సహాయక పాత్రల్లో నటించింది.
బయటి లింకులు
వర్గం:1979 జననాలు వర్గం:జీవిస్తున్న ప్రజలు వర్గం:తమిళ సినిమా నటీమణులు
బంటుమిల్లి మండలం
బంటుమిల్లి మండలం, ఆంధ్రప్రదేశ్ రాష్ట్రంలోని కృష్ణా జిల్లాకు చెందిన ఒక మండలం.
అవతారతత్త్వ వివేచన
అవతారతత్త్వ వివేచన వివిధ హిందూ అవతారాలకు సంబంధించిన తాత్త్విక విషయాలను తెలిపే గ్రంథం. దీనిని కొత్తపల్లి వీరభద్రరావు రచించారు.
ఈ పుస్తకాన్ని తిరుమల తిరుపతి దేవస్థానములు ఆర్థిక సహాయంతో రచయితే తొలిసారిగా 1998లో ముద్రించారు.
మూలాలు
వర్గం:1998 పుస్తకాలు వర్గం:తెలుగు పుస్తకాలు వర్గం:తత్వశాస్త్రం
స్టీఫెన్ రవీంద్ర
ముత్యాల స్టీఫెన్ రవీంద్ర 1999 బ్యాచ్‌కు చెందిన ఐపీఎస్ అధికారి. ఆయన ప్రస్తుతం సైబరాబాద్ పోలీస్ కమిషనర్‌గా ఉన్నాడు. స్టీఫెన్ రవీంద్ర ఉమ్మడి ఆంధ్రప్రదేశ్ రాష్ట్రంలో ముఖ్యమంత్రిగా వైఎస్ రాజశేఖరరెడ్డికి చీఫ్ సెక్యూరిటీ ఆఫీసర్‌గా పని చేశాడు.
జననం, విద్యాభాస్యం
స్టీఫెన్ రవీంద్ర 14 ఫిబ్రవరి 1973న ఆంధ్రప్రదేశ్ లో జన్మించాడు. ఆయన తండ్రి ఎం.బి. రంజిత్అ సిఫ్ నగర్ డివిజన్, హైదరాబాద్ సిటీ పోలీసు అసిస్టెంట్ కమిషనర్ గా పని చేసి రిటైర్ అయ్యాడు. రవీంద్ర సెయింట్ పాల్స్ ఉన్నత పాఠశాలలో ప్రాధమిక విద్యాభ్యాసం, లిటిల్ ఫ్లవర్ జూనియర్ కళాశాలలో, 1994లో నిజాం కళాశాలలో కాలేజీ విద్యను పూర్తి చేశాడు. స్టీఫెన్ రవీంద్ర ఉస్మానియా విశ్వవిద్యాలయంలోని యూనివర్శిటీ కాలేజ్ ఆఫ్ సైన్స్‌లో జంతుశాస్త్ర విభాగంలో చేరి పోస్ట్ గ్రాడ్యుయేట్ లో బంగారు పతకం సాధించాడు. ఆయన అనంతరం యూనియన్ పబ్లిక్ సర్వీస్ కమిషన్‌లో సెలక్ట్ అయి ఐపీఎస్ లో చేరాడు.
వృత్తి జీవితం
1999 ఐపిఎస్ బ్యాచ్‌కు చెందిన స్టీఫెన్ రవీంద్ర హైదరాబాద్ లోని సర్దార్ వల్లభాయ్ పటేల్ నేషనల్ పోలీస్ అకాడమీలో శిక్షణ పొందాడు. ఆయన 20 సెప్టెంబర్ 1999న ఉద్యోగంలో చేరి తొలి పోస్టింగ్ వరంగల్ డిప్యూటీ ఇన్స్పెక్టర్ జనరల్ ఆఫ్ పోలీస్ గా, ఆదిలాబాద్, కరీంనగర్, ఉమ్మడి ఆంధ్రప్రదేశ్ సమయంలో అనంతపూర్ లో ఏఎస్పీ, ఎస్పీగా , వైఎస్ఆర్ ప్రభుత్వంలో సీఎం సెక్యూరిటీ చీఫ్‌గా, హైదరాబాద్ కమిషనరేట్ లోని ఈస్ట్ జోన్, వెస్ట్ జోన్ డీసీపీగా, గ్రేహౌండ్లో అసాల్ట్ కమాండర్, గ్రూప్ కమాండర్ గా హైదరాబాద్ ఐజీగా విధులు నిర్వహించాడు. ఆయన గ్రేహౌండ్లో అసాల్ట్ కమాండర్, గ్రూప్ కమాండర్ గా పని చేసిన సమయంలో చత్తీస్ గఢ్, మహారాష్ట్ర, ఒడిషాఆంధ్రప్రదేశ్, తెలంగాణ లో పలు ఆపరేషన్లను విజయవంతంగా పూర్తి చేశాడు.
స్టీఫెన్ రవీంద్ర విధి నిర్వహణలో భాగంగా అగ్నిప్రమాదంలో చిక్కుకున్న 61 మంది రోగుల ప్రాణాలను కాపాడటంతో శౌర్య పతకం(2005), ప్రధాన మంత్రి లైఫ్ సేవింగ్ పతకం(2011), తీవ్రవాద వ్యతిరేక కార్యకలాపాల్లో చురుగ్గా పాల్గొన్నందుకు కేంద్రం నుంచి గాలంటరీ మెడల్, భారత పోలీస్ పతకం(2016), ఆంత్రిక్ సురక్షా సేవ లాంటి పతకాలు అందుకున్నాడు. స్టీఫెన్ రవీంద్ర 25 ఆగష్టు 2021న సైబరాబాద్ పోలీస్ కమిషనర్‌గా నియమితుడై, 26న భాద్యతలు స్వీకరించాడు. .
మూలాలు
వర్గం:1973 జననాలు వర్గం:ఉస్మానియా విశ్వవిద్యాలయం పూర్వ విద్యార్ధులు వర్గం:ఐ.పి.ఎస్.ఆఫీసర్లు
చబ్బ
భౌగోళికం, జనాభా
చబ్బ (Chabba) (2670 అన్నది అమృతసర్ జిల్లాకు చెందిన అమృతసర్ - II తాలూకాలోని గ్రామం, ఇది 2011 జనగణన ప్రకారం 1232 ఇళ్లతో మొత్తం 6537 జనాభాతో 871 హెక్టార్లలో విస్తరించి ఉంది. సమీప పట్టణమైన అమృత్‌సర్ అన్నది 10 కి.మీ. దూరంలో ఉంది. గ్రామంలో మగవారి సంఖ్య 3523, ఆడవారి సంఖ్య 3014గా ఉంది. షెడ్యూల్డ్ కులాల సంఖ్య 2855 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37581.
అక్షరాస్యత
మొత్తం అక్షరాస్య జనాభా: 3826 (58.53%), అక్షరాస్యులైన మగవారి జనాభా: 2134 (60.57%), అక్షరాస్యులైన స్త్రీల జనాభా: 1692 (56.14%).
విద్యా సౌకర్యాలు
బాలబడి ఈ గ్రామానికి 5 కిలోమీటర్ల లోపే ఉంది. ఈ గ్రామంలో ఒక ప్రభుత్వ ప్రాథమిక పాఠశాల, ఒక ప్రైవేటు ప్రాథమిక పాఠశాల, ఒక ప్రభుత్వ మాధ్యమిక పాఠశాల, ఒక ప్రైవేటు మాధ్యమిక పాఠశాల ఉన్నాయి. ఈ ﻿గ్రామంలో సీనియర్ మాధ్యమిక పాఠశాలలు, "ఆర్ట్స్, సైన్స్, కామర్సు డిగ్రీ కళాశాలలు" ఇంజనీరింగ్ కళాశాలలు, వైద్య కళాశాలలు, మేనేజ్మెంట్ సంస్థలు, పాలీటెక్నిక్ లు, వృత్తివిద్యా శిక్షణ పాఠశాలలు గ్రామానికి 5 నుంచి 10 కిలోమీటర్ల లోపే ఉన్నాయి. అనియత విద్యా కేంద్రాలు, దివ్యాంగుల ప్రత్యేక పాఠశాలు, ఇతర విద్యా సౌకర్యాలు కూడా ఈ గ్రామానికి 5 నుంచి 10 కిలోమీటర్ల లోపే ఉన్నాయి.
ప్రభుత్వ వైద్య సౌకర్యాలు
ఈ గ్రామములో సామాజిక ఆరోగ్య కేంద్రం గ్రామానికి 5 నుంచి 10 కిలోమీటర్ల లోపే ఉంది. గ్రామంలో ఒక ప్రాథమిక ఆరోగ్య కేంద్రం, ఒక ప్రాథమిక ఆరోగ్య ఉప కేంద్రం, ఒక మాతా శిశు సంరక్షణా కేంద్రాలు ఉన్నాయి. టి.బి వైద్యశాలలు, అలోపతీ ఆసుపత్రి, ప్రత్యామ్నాయ ఔషధ ఆసుపత్రి గ్రామానికి 10 కిలోమీటర్ల కన్నా దూరంలో ఉన్నాయి. గ్రామంలో ఒక ఆసుపత్రి ఉంది. పశు వైద్యశాలలు, సంచార వైద్య శాలలు, గ్రామానికి 5 నుంచి 10 కిలోమీటర్ల లోపే ఉన్నాయి. కుటుంబ సంక్షేమ కేంద్రాలు గ్రామానికి 10 కిలోమీటర్ల కన్నా దూరంలో ఉన్నాయి.
ప్రైవేటు వైద్య సౌకర్యాలు
గ్రామంలో ఒక స్వచ్ఛంద సేవా ఆసుపత్రి, రెండు మందుల దుకాణాలు ఉన్నాయి.
తాగు నీరు
ఈ గ్రామ ప్రజలు త్రాగు నీటి అవసరాలకు చేతిపంపుల నీరు, గొట్టపు బావులు / బోరు బావుల నీరు ఉపయోగించు కుంటున్నారు. చెరువు/కొలను/సరస్సు నీరుగ్రామంలో ఉంది. కానీ నది / కాలువ నీరుగ్రామంలో లేదు. శుద్ధిచేసిన కుళాయి నీరుగ్రామంలో లేదు
పారిశుధ్యం
మూసిన డ్రైనేజీ గ్రామంలో లేదు. కానీ తెరిచిన డ్రైనేజీగ్రామంలో ఉంది. డ్రెయినేజీ నీరు నేరుగా నీటి వనరుల్లోకి వదిలివేయబడుతోంది. పూర్తి పారిశుధ్య పథకం కిందకు ఈ ప్రాంతం రావట్లేదు. స్నానపు గదులతో కూడిన సామాజిక మరుగుదొడ్లుగ్రామంలో లేదు. స్నానపు గదులు లేని సామాజిక మరుగుదొడ్లుగ్రామంలో లేదు.
మార్కెటింగు, బ్యాంకింగు
ఈ గ్రామంలో ఏటియం లేదు. ఏటియం గ్రామానికి 5 కిలోమీటర్ల లోపే ఉంది. ఈ గ్రామంలో వాణిజ్య బ్యాంకు ఉంది. సహకార బ్యాంకు గ్రామంలో లేదు. స్వయం సహాయక బృందం లేవు. కాని ఇవి ఈ గ్రామానికి 5 కిలోమీటర్ల లోపే ఉన్నాయి. వ్యవసాయ ఋణ సంఘం గ్రామంలో ఉంది. స్వయం సహాయక బృందంగ్రామానికి 5 నుంచి 10 కిలోమీటర్ల లోపే ఉంది. పౌర సరఫరాల శాఖ దుకాణం గ్రామంలో ఉంది. వారం వారీ సంత గ్రామంలో ఉంది. వ్యవసాయ మార్కెటింగ్ సొసైటీ ఈ గ్రామంలో ఉంది.
"ఆరోగ్యం, పోషణ, వినోద సౌకర్యాలు"
ఏకీకృత బాలల అభివృద్ధి పథకం (పోషకాహార కేంద్రం) గ్రామంలో ఉంది. అంగన్ వాడీ కేంద్రం (పోషకాహార కేంద్రం) గ్రామంలో ఉంది. ఇతర (పోషకాహార కేంద్రం) గ్రామంలో లేదు. ఈ సౌకర్యం గ్రామానికి 5 నుంచి 10 కిలోమీటర్ల లోపే ఉంది. ఆశా (గుర్తింపు పొందిన సామాజిక ఆరోగ్య కార్యకర్త) గ్రామంలో ఉంది. ఆటల మైదానం గ్రామంలో ఉంది. సినిమా / వీడియో హాల్ గ్రామంలో లేదు. గ్రంథాలయం గ్రామంలో లేదు. కానీ ఈ సౌకర్యాలు గ్రామానికి 5 నుంచి 10 కిలోమీటర్ల లోపే ఉన్నాయి. పబ్లిక్ రీడింగ్ రూం గ్రామంలో ఉంది. వార్తాపత్రిక సరఫరా గ్రామంలో ఉంది. అసెంబ్లీ పోలింగ్ స్టేషన్ గ్రామంలో ఉంది. జనన & మరణ రిజిస్ట్రేషన్ కార్యాలయం గ్రామంలో ఉంది.
విద్యుత్తు
ఈ గ్రామములో విద్యుత్తు ఉంది. 16 గంటల పాటు (రోజుకు) గృహావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరా గ్రామంలో ఉంది.20 గంటల పాటు (రోజుకు) గృహావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరా ఉంది. 16 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరా ఉంది. 17 గంటల పాటు (రోజుకు) వ్యవసాయావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరా ఉంది. 16 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరా ఉంది. 20 గంటల పాటు (రోజుకు) వ్యవసాయావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరా గ్రామంలో ఉంది. 16 గంటల పాటు (రోజుకు) అందరు వినియోగదారులకూ వేసవి (ఏప్రిల్-సెప్టెంబరు) లో విద్యుత్ సరఫరా ఉంది. 14 గంటల పాటు (రోజుకు) అందరు వినియోగదారులకూ చలికాలం (అక్టోబరు-మార్చి) లో విద్యుత్ సరఫరా గ్రామంలో ఉంది.
భూమి వినియోగం
చబ్బ (Chabba) (2670 గ్రామములో భూమి వినియోగం. వ్యవసాయేతర వినియోగంలో ఉన్న భూమి: 127 హెక్టార్లు, నికరంగా విత్తిన భూ క్షేత్రం: 744 హెక్టార్లు, నీటి వనరుల నుండి నీటి పారుదల భూ క్షేత్రం: 744 హెక్టార్లు.
నీటిపారుదల సౌకర్యాలు
ఈ గ్రామములో నీటి పారుదల వనరులు ఇలా ఉన్నాయి. కాలువలు క్రింద 323 హెక్టార్లు., బావి / గొట్టపు బావుల క్రింద 421హెక్టార్లు.
తయారీ
చబ్బ (Chabba) (2670) గ్రామములో ఉత్పత్తి అవుతున్న వస్తువులు (ప్రాధాన్యతా క్రమంలో పై నుంచి కిందికి తగ్గుతూ) : గోదుమ, వరి, మొక్కజొన్న.
మూలాలు
నాయకురాలు (నాటకం)
నాయకురాలు ఉన్నవ లక్ష్మీనారాయణ రాసిన నాటకం. 1901లో వచ్చిన ఈ నాటకంలో పల్నాటి వీరచరిత్రను గురించి రాయబడింది.
కథా నేపథ్యం
పౌరుషాలకు పురిటిగడ్డగా నిలిచిన పల్నాడులో దాయాదుల మధ్య జరిగిన యుద్ధ నేపథ్యంలో రచించిన ఈ నాటకంలో పలనాటి వీరుల బలాబలాల గురించి రాయబడింది. నాగమ్మ పాత్ర కీలకంగా చిత్రించబడి మానవధర్మం కన్నా సత్యధర్మమే గొప్పదన్న సందేశంతో సాగిన ఈ నాటకంలో సంభాషణలు, పద్యాలు చక్కగా కుదిరాయి.
ఇతర లంకెలు
వర్గం:తెలుగు నాటకాలు వర్గం:తెలుగు పుస్తకాలు
కళాకారుల జాబితా
కళాకారుల జాబితా thumb వివిధ రంగాలలో, వివిధ కళలలో నైపుణ్యం సంపాదించి, ప్రపంచానికి తమ కళలను కళాఖండాలను పరిచయం చేసినవారికి కళాకారులుగా గుర్తించవచ్చును. కళా రంగాలను బట్టి కళాకారుల జాబితా క్రింది ఇవ్వబడింది.
తెలుగునాట
హిందుస్తానీ సంగీతం - కర్ణాటక సంగీతంలో ప్రముఖులు
కూచిపూడి నృత్య కళాకారులు
వెలుపలి లంకెలు
వర్గం:కళాకారులు వర్గం:జాబితాలు
అసని తుపాను
thumb|మే 7, 8 తేదీల్లో కనిపించిన రెండు ఇన్‌ఫ్రారెడ్ శాటిలైట్ విజువల్స్ లూప్ thumb|2022 మే 10న అసని తుపాను తీవ్రత అసని తుపాను (ఆంగ్లం: Cyclone Asani) అనేది ఉత్తర హిందూ మహాసముద్రంలో ఏర్పడిన తుపాను. 2022 మే మొదటి వారంలో మాడెన్-జూలియన్ ఆసిలేషన్ (MJO) మరియు ఈక్వటోరియల్ రాస్బీ వేవ్ (ERW)ల బలమైన పల్స్ ఈ బేసిన్‌లో ప్రబలంగా ఉన్నాయి. ఈ పరిస్థితుల కారణంగా మే 4న దక్షిణ అండమాన్ సముద్రం మీదుగా తుపాను ఏర్పడటానికి దారితీసింది. మే 8 నాటికి, సిస్టమ్ సైక్లోనిక్ స్టార్మ్ అసనిగా వ్యవస్థీకృతమై, సీజన్‌లో మొదటి తుఫానుగా మారింది. అసని అనే పేరును శ్రీలంక అందించింది. దీని అర్థం సింహళ భాష లో కోపం. ఉమ్మడి తుపాన్ హెచ్చరిక కేంద్రం(JTWC) దానిని కేటగిరీ 1 స్థితికి అప్‌గ్రేడ్ చేసింది. మైక్రోవేవ్ ఇమేజింగ్ బాగా వ్యవస్థీకృత వ్యవస్థను చూపుతున్నందున భారత వాతావరణ శాఖ (IMD) దానిని తీవ్ర తుపానుగా పరిగణించింది. అసని తుపాను ఆంధ్రప్రదేశ్‌ సహా భారతదేశంలోని పలు రాష్ట్రాలపై ప్రభావం చూపిస్తోంది.
తుపాను గమనం
మే 9 - బంగాళాఖాతం మధ్యలో ప్రస్తుతానికి గంటకు 115-125 కి.మీ వేగంతో గాలులు వీస్తున్నాయి. అసని తీవ్ర తుపానుగా మారిన నేపథ్యంలో మచిలీపట్నం, నిజాంపట్నం, కృష్ణపట్నం, విశాఖపట్నం, కాకినాడ, గంగవరం పోర్టులకు తుపాను హెచ్చరికల కేంద్రం రెండో ప్రమాద హెచ్చరికలు జారీ చేసింది. ఈ తుపాను కారణంగా 9, 10, 11, 12 తేదీల్లో సముద్రం అలజడిగా ఉంటుందని పేర్కొంది. ముఖ్యంగా 10, 11 తేదీల్లో మత్స్యకారులు చేపల వేటకు వెళ్లకూడదని హెచ్చరించింది.
మే 10 - ఆగ్నేయ, పశ్చిమ మధ్య బంగాళాఖాతంలో అసని  తుపాను కొనసాగుతోంది. ప్రస్తుతం కాకినాడ, విశాఖలకు ఆగ్నేయంగా 390 కిలోమీటర్ల దూరంలో తుపాను కేంద్రీకృతమై ఉంది. పశ్చిమ, వాయువ్య దిశగా 12 కిలోమీటర్ల వేగంతో తీరం దిశగా అసని కదులుతోంది. అసని తుపాను ప్రభావంతో రానున్న 24 గంటల్లో ఉత్తర కోస్తాంధ్ర-ఒడిశా తీర ప్రాంతాల్లో మోస్తరు నుంచి విస్తారంగా వర్షాలు కురిసే అవకాశాలు ఉన్నాయి.
మే 11 - ఆగ్నేయ బంగాళాఖాతంలో తీవ్రతుపాను, తుపానుగా బలహీన పడింది. మచిలీపట్నానికి ఆగ్నేయంగా 50 కి.మీ. దూరంలో కేంద్రీకృతమైంది. గంటకు 12 కి.మీ. వేగంతో అసని తుపాను కదులుతోంది. నరసాపురం వద్ద పూర్తిగా భూభాగంపైకి తుపాను రానుంది. కాకినాడ వద్ద మళ్లీ సముద్రంలోకి వచ్చి బలహీన పడే సూచనలు కనిపిస్తున్నట్లు విపత్తుల నిర్వహణ సంస్థ వెల్లడించింది. మే 12 సాయంత్రానికి వాయుగుండంగా ఈ తుపాను బలహీనపడనుంది.
మే 12 - భారీ వర్షాలు, ఈదురు గాలులతో మూడు రోజులుగా వ్యవసాయ, ఉద్యాన పంటలకు పెద్ద ఎత్తున నష్టం కలిగించింది. మే 11న తుపానుగా మారిన అసని రాత్రికి తీవ్ర వాయుగుండంగా మారి మచిలీపట్నానికి 20 కిలోమీటర్లు, నరసాపురానికి 40 కిలోమీటర్ల మధ్య తీరాన్ని దాటింది. ఉత్తర ఈశాన్య దిశగా యానాం, కాకినాడ, తుని తీరాల వెంబడి కదులుతూ వాయుగుండంగా బలహీనపడి మళ్లీ బంగాళాఖాతంలోకి ప్రవేశించింది. గత రాత్రి కృష్ణా జిల్లా కృత్తివెన్ను వద్ద తీరం దాటే సమయంలో 55 నుంచి 75 కి.మీ వేగంతో బలమైన గాలులు వీచాయి.
మే 13 - అల్ప పీడనం ప్రభావంతో కోస్తాంధ్ర, యానం ప్రాంతాల్లో తేలికపాటి నుంచి ఓ మోస్తరు వర్షాలు కురిసే అవకాశం ఉంది.అలాగే నేటి నుంచి నాలుగు రోజుల పాటు 40 నుంచి 50 కిలో మీటర్ల వేగంతో గాలులు వీస్తాయి.
మూలాలు
వర్గం:2022లో తుపానులు వర్గం:తుఫానులు
కాశ్మీరు విభాగం
కాశ్మీర్ విభాగం, జమ్మూ కాశ్మీరు రాష్ట్రంలోని జిల్లాల సమూహాలతో కూడిన రెండు పరిపాలనా విభాగాలలో ఇది ఒకటి. దీనిని కాశ్మీరు లోయ, " వేల్ ఆఫ్ కాశ్మీర్ "  అని కూడా పిలుస్తారు. ఈ లోయకు నైరుతిదిశలో పీర్ పంజాల్ శ్రేణి, ఈశాన్యంలో ప్రధాన హిమాలయ శ్రేణి సరిహద్దులుగా ఉన్నాయి.ఇది సుమారు 135 కి.మీ.(84 మైళ్లు) పొడవు, 32 కి.మీ. (20 మైళ్ళు) వెడల్పుతో జీలం నది పరీవాహక ప్రాంతంలో ఉంది.కాశ్మీరు లోయ విభాగంలో ప్రధానమైన నగరం శ్రీనగర్. ఇది జమ్మూ కాశ్మీరు రాష్ట్రానికి వేసవి రాజధాని. కాశ్మీరు లోయలోని ఇతర ప్రధాన నగరాలు బారాముల్లా, అనంతనాగ్, పుల్వామా.
విభాగంలోని జిల్లాలు
జమ్మూ కాశ్మీరు కేంద్రపాలిత ప్రాంతంలోని రెండు విభాగాలలో కాశ్మీర్ విభాగం ఒకటి. ఈ విభాగానికి దక్షిణాన జమ్మూ విభాగం, తూర్పున లడఖ్ సరిహద్దులుగా ఉండగా, దానికి ఉత్తర, పశ్చిమ దిక్కుల్లో సరిహద్దుగా నియంత్రణ రేఖ ఉంది. ఈ విభాగంలో ఈ కింది 10 జిల్లాలు ఉన్నాయి.
గణాంకాలు
2001, 2011 భారత జనాభా లెక్కలు ప్రకారం జమ్మూ విభాగంలోని జిల్లాల జనాభా గణాంకాలు ఈ కింది విధంగా ఉన్నాయి.
వాతావరణం
కాశ్మీర్ లోయలో ఒక మోస్తరు వాతావరణం ఉంటుంది. భౌగోళికంగా ఇది ఉన్న స్థానాన్ని బట్టే ఇక్కడి శీతోష్ణస్థితి ఉంటుంది. లోయకు ఉత్తరాన కారకోరం శ్రేణి, దక్షిణ పశ్చిమాల్లో పిర్ పంజాల్ శ్రేణి ,తూర్పున జన్స్కార్ శ్రేణి ఉన్నాయి. వసంత ఋతువు, శరదృతువుల్లో చల్లగాను, వేసవిలో తేలికపాటి చల్లగాను, శీతాకాలంలో బాగా చల్లగానూ ఉంటుందని ఇక్కడి శీతోష్ణస్థితి గురించి చెప్పవచ్చు. సువిశాలమైన లోయలో భౌగోళిక పరిస్థితుల్లో వైవిధ్యం కనిపించే వివిధ జిల్లాలలో, దిగువన ఉన్న జిల్లాలతో పోలిస్తే కొండ ప్రాంతాలలో వాతావరణం చల్లగా ఉంటుంది.
వేసవి సాధారణంగా తేలికగా, చాలా పొడిగా ఉంటుంది. కానీ సాపేక్ష ఆర్ద్రత (రిలెటివ్ హ్యుమిడిటీ) సాధారణంగా ఎక్కువగా ఉంటుంది, రాత్రులు చల్లగా ఉంటాయి. అవపాతం ఏడాది పొడవునా సంభవిస్తుంది. ఏ నెల కూడా ప్రత్యేకించి పొడిగా ఉండదు. జూలై నెలలో ఎక్కువ ఉష్ణోగ్రత ఉంటుంది (కనిష్ట ఉష్ణోగ్రత 16°C,గరిష్ట ఉష్ణోగ్రత 32°C). డిసెంబరు-జనవరి నెలలు అత్యంత శీతలమైనవి (కనిష్ట ఉష్ణోగ్రత -15°C, గరిష్ట ఉష్ణోగ్రత 0°C).
భారతదేశంలోని ఇతర మైదాన ప్రాంతాలతో పోలిస్తే, కాశ్మీర్ లోయలో మరింత మితమైన వాతావరణం ఉంటుంది. కానీ వాతావరణ పరిస్థితులు అనూహ్యంగా ఉంటాయి. నమోదైన అత్యధిక ఉష్ణోగ్రత 33°C, నమోదైన అత్యల్పం 18°C.). 2012 జనవరి 5, 6 తేదీలలో వచ్చిన శీతాకాలపు తుఫానులో లోయను మంచు మందపాటి పొరగా కమ్మేసి లోయను దిగ్భ్రాంతికి గురిచేసింది. కాశ్మీర్ లోయలో గత కొన్నేళ్లుగా సాపేక్ష ఆర్ద్రత, వార్షిక అవపాతం పెరుగుతూ ఉన్నాయి. వాణిజ్యపరంగా చేపట్టిన అడవుల పెంపకం ప్రాజెక్టులు దీనికి కారణం. పార్కుల విస్తరణ కూడా ఒక కారణమే.
రవాణా
కాశ్మీర్ లోయ రోడ్లు, వాయు మార్గాల ద్వారా జమ్మూ ప్రాంతానికి, లడఖ్ కేంద్రపాలిత ప్రాంతానికీ అనుసంధానించబడి ఉంది. ఖాజీగుండ్ సమీపంలోని బనిహాల్ సొరంగ మార్గం ద్వారా వెళ్ళే జాతీయ రహదారి 1ఎ ద్వారాను, సింథన్ కనుమ, కిష్త్వార్ ల గుండా వెళ్ళే జాతీయ రహదారి ఎచ్ 1బి ద్వారానూ కాశ్మీరు లోయ నుండి జమ్మూ ప్రాంతాన్ని, భారతదేశం లోని ఇతర ప్రాంతాలనూ చేరుకోవచ్చు.
శ్రీనగర్ విమానాశ్రయం, కాశ్మీర్ లోయలోని ప్రధాన విమానాశ్రయం. జమ్మూ, లేహ్, ముంబై, చండీగఢ్, న్యూడిల్లీ నుండి విమానాలు నడుస్తున్నాయి. ఇతర విమానాశ్రయాలు ఉధంపూర్, లే, జమ్మూలలో ఉన్నాయి. అనంతనాగ్‌లో విమానాశ్రయం ప్రతిపాదనలో ఉంది.
వెలుపలి లంకెలు
వర్గం:జమ్మూ కాశ్మీరు వర్గం:లోయలు వర్గం:పరిపాలనా విభాగాలు వర్గం:జమ్మూ కాశ్మీరు పరిపాలనా విభాగాలు
యువసేన
యువసేన జయరాజ్ దర్శకత్వంలో 2004 లో విడుదలైన సందేశాత్మక చిత్రం. ఇందులో భరత్, శర్వానంద్, కిషోర్, పద్మ కుమార్ ముఖ్య పాత్రలు పోషించారు. స్రవంతి మూవీస్ పతాకంపై స్రవంతి రవికిషోర్ ఈ చిత్రాన్ని నిర్మించాడు. ఈ చిత్రం, మలయాళంలో, తమిళంలో మంచి విజయం సాధించిన చిత్రానికి పునర్నిర్మాణం. మలయాళ సంగీత దర్శకుడు జెస్సీ గిఫ్ట్ సంగీతాన్నందించగా సిరివెన్నెల సీతారామ శాస్త్రి, రామజోగయ్య శాస్త్రి పాటలు రాశారు.
మూలాలు
వర్గం:2004 తెలుగు సినిమాలు
పైపర్
పైపర్ (Piper) పుష్పించే మొక్కలలో పైపరేసి కుటుంబానికి చెందిన ప్రజాతి.
కొన్ని జాతులు
The largest number of Piper species are found in the Americas (about 700 species), with about 300 species from Southern Asia. There are smaller groups of species from the South Pacific (about 40 species) and Africa (about 15 species). The American, Asian, and South Pacific groups each appear to be monophyletic; the affinity of the African species is unclear.
Some species are sometimes segregated into the genera Pothomorphe, Macropiper, Ottonia, Arctottonia, Sarcorhachis, Trianaeopiper, and Zippelia, but other sources keep them in Piper.
Piper aggregatum and P. fasciculatum are actually Lacistema aggregatum, an entirely unrelated angiosperm from the family Lacistemataceae.
మూలాలు
వర్గం:పైపరేసి
చీరాల బాలకృష్ణమూర్తి
చీరాల బాలకృష్ణమూర్తి రంగస్థల నటుడు.
విశేషాలు
ఇతని రంగస్థల జీవితం 5వ యేటి నుండి ప్రారంభమైంది. ఐదేళ్ల వయసులో ఉన్న బాలకృష్ణమూర్తి గానాన్ని విన్న వెంకుబాయి సురభి కంపెనీ వారు అడగగానే తండ్రి రంగయ్య వారికి అప్పగించాడు. ఉపనయనం కూడా సురభి కంపెనీ వారే చేశారు. అతనికి 14 వ ఏడు వచ్చేవరకు సురభి కంపెనీలో ప్రహ్లాద, ధ్రువ, లోహితాస్య పాత్రలను ధరించాడు. తరువాత పెంపుడు తల్లి శేషమ్మ కోరికపై తిరిగి వచ్చి ఉన్నతపాఠశాలలో విద్యాభ్యాసం చేశాడు. అయితే ఇతనికి కళలపై ఉన్న ఆసక్తి చదువును ముందుకు కొనసాగించలేదు. ఇతని ఆసక్తిని గమనించిన గంజి సోమయ్య ఇతనికి సత్యభామ పాత్రను ఇచ్చి తిరిగి రంగస్థల ప్రవేశం చేయించాడు. తరువాత తుర్లపాటి ఆంజనేయులు, యడవల్లి కనకసుందరం గార్ల "కృష్ణ విలాస్" కంపెనీలో మూడు సంవత్సరాలు స్త్రీ పాత్రలు ధరించాడు. తరువాత జొన్నవిత్తుల శేషగిరిరావు, కపిలవాయి లింగమూర్తి, పంచాంగ రామానుజాచార్యులు మొదలైన వారితో చింతామణి, దమయంతి, చంద్రమతి, చిత్రాంగి, కమల, సత్యభామ మొదలైన స్త్రీ పాత్రలను ధరించాడు. పోతుకూచి వెంకటసుబ్బయ్య వ్రాసిన కృష్ణదేవరాయలు నాటకంలో యడవల్లి సూర్యనారాయణ సరసన తిరుమలదేవి పాత్రను ధరించి ప్రేక్షకులను మెప్పించాడు. ఇతని నటనను ఉప్పులూరి సంజీవరావు, స్థానం నరసింహారావు మొదలైన ప్రముఖ నటులు ప్రశంసించారు. ఇతడు 35 సంవత్సరాలు నాటకరంగానికి సేవలను అందించాడు. తరువాత సారంగి, దిల్ రుబా వంటి సంగీతపరికరాలతో సంగీత కచేరీలు ఇవ్వడం ప్రారంభించాడు. ఇతడు, తబలా విద్వాంసుడు జనాబ్ జాఫర్ ఇద్దరూ కలిసి ఆధ్యాత్మ రామాయణాన్ని, మీరా భక్తి గేయాలను ఆంధ్రదేశం అంతటా సంగీత కచేరీల ద్వారా అందించి ప్రజలను భక్తి పారవశ్యంతో ముంచెత్తారు. ఇతడు 1939లో విడుదలైన ఉషాపరిణయం సినిమాలో యోగి వేషం వేశాడు.
మూలాలు
వర్గం:తెలుగు రంగస్థల నటులు వర్గం:సంగీతకారులు వర్గం:తెలుగు సినిమా నటులు వర్గం:రంగస్థలంపై స్త్రీ పాత్ర ధరించిన పురుషులు వర్గం:ప్రకాశం జిల్లా రంగస్థల నటులు
అక్కితం అత్యుతన్ నంబూద్రి
అక్కితం అచ్యుతన్ నంబూద్రి ( అక్కితం గా సుపరిచితుడు) (జ. 1926 మార్చి 18) భారతీయ కవి, మలయాళం భాషా రచయిత. సరళమైన, స్పష్టమైన రచనా శైలికి పేరుగాంచిన అక్కితం 2019 లో భారతదేశపు అత్యున్నత సాహిత్య గౌరవమైన జ్ఞానపీఠ్ పురస్కారం,  పద్మశ్రీ, ఎజుతాచన్ పురస్కారం, కేంద్ర సాహిత్య అకాడమీ అవార్డు, కవిత్వానికి కేరళ సాహిత్య అకాడమీ అవార్డు, ఒడక్కుజల్ అవార్డు, వల్లతోల్ అవార్డు, వయలార్ అవార్డు, ఆసన్ బహుమతులను పొందాడు.
జీవిత విశేషాలు
అక్కితం శ్రీదేవి అంతర్జనమ్ ను వివాహం చేసుకున్నాడు. ఈ దంపతులకు కుమారుడు నారాయణన్, కుమార్తె శ్రీజా ఉన్నారు. కుటుంబం అమేట్టిక్కరలో నివసిస్తుంది. భారతీయ చిత్రకారుడు అక్కితం నారాయణన్ అతని సోదరుడు.
వారసత్వం
అక్కితం సాహిత్య రచనలు  1950 ప్రారంభంలో విస్తృత దృష్టిని ఆకర్షించడం ప్రారంభమైంది. ఇరుపతం నూట్టండింతె ఇతిహాసం (20 వ శతాబ్ద మహాకావ్యం), మలయాళ సాహిత్యంలో మొదటి  ఆధునికతను పద్యాలు గల ఖండకావ్యం  పుస్తకం 1952 లో సంజయన్ పురస్కారాన్ని  గెలుచుకుంది. కవితా సంకలనాలు, నాటకాలు, చిన్న కథలతో కూడిన 45 పుస్తకాలను అతమి ప్రచురించాడు. బలిదర్శనం, అరంగేట్టం, నిమిషా క్షేత్రం, ఇడింజు పోలింజ లోకం, అమృతఘాటికా, కలికోట్టిలిల్  అతని రచనలలో  గుర్తించదగిన కవితా సంకలనాలు. ఉపనయనం, సమవర్తనం, వ్యాసాలు రెండు సంపుటాలు అతని గద్య రచనలలో ఉన్నాయి. శ్రీ మహాభగతం, 14,613 శ్లోకాలతో కూడిన శ్రీమద్ భాగవతం యొక్క అనువాదం 2,400 పేజీలకు పైగా ఉంది.
అక్కితం సామాజిక సంస్కరణ కార్యక్రమాలలో పాల్గొన్నాడు. అతనికి యోగక్షేమ సభ తో గల అనుబంధంతో    కేరళ లోని నంభూద్రి బ్రాహ్మణుల  జీవితాల్లో సంస్కరణలు తీసుకురావడానికి ప్రయత్నించడానికి సహాయపడింది. అతనికి కడవల్లూర్, త్రిసూర్ లలోని తిరునవయ కు సంబంధించిన వివిధ కేంద్రాలతో సంబంధం ఉంది. ఈ కేంద్రం ద్వారా వేద అధ్యయనాలను పోత్సహిస్తారు. 947 లో అంటరానితనానికి వ్యతిరేకంగా శాంతియుతంగా నిరసన వ్యక్తం చేసిన పాలియం సత్యాగ్రహంతో అతను పాల్గొన్నాడు.
పురస్కారాలు, గౌరవాలు
అక్కితం కు 2012 లో  వయలార్ పురస్కారం  వచ్చింది. కేరళ ప్రభుత్వం అతనికి 2016 లో వారి అత్యున్నత సాహిత్య పురస్కారం ఎజుతాచన్ పురస్కారాన్ని ప్రదానం చేసింది. అతను 2017 లో భారత ప్రభుత్వానికి నాల్గవ అత్యున్నత పౌర పురస్కారం పద్మశ్రీని అందుకున్నాడు. అనారోగ్యం కారణంగా అతను ప్రతిష్టాత్మకమైన ఆ కార్యక్రమానికి హాజరు కాలేదు; ఈ పురస్కారాన్ని తరువాత పాలక్కాడ్ జిల్లా కలెక్టర్ అతనికి అందజేశాడు. అతను 2019 లో అత్యున్నత భారతీయ సాహిత్య పురస్కారం అయిన జ్ఞాన్‌పిఠ్ పురస్కారాన్ని అందుకున్నాడు. కృష్ణ గీధి పురస్కారం, నలప్పాడ్ అవార్డు, పుతేజాన్ అవార్డు, భారతీయ జ్ఞానపిఠ్ కు సంబంధించిన మూర్తి దేవి అవార్డు, అమృత కీర్తి పురస్కారం (2004) వంటి అనేక గౌరవాలు కూడా ఆయనకు దక్కాయి. అరికిల్ అక్కితం డాక్యుమెంటరీ చిత్రానికి ఇ. సురేష్ దర్శకత్వం వహించాడు. ఇది కవిగా అతని జీవితాన్ని తన కుమార్తె శ్రీజా దృక్పథంలో వివరిస్తుంది.
శీఘ్రస్ఖలనం
శ్రీఘ్రస్ఖలనం  ఒక రతి సంబంధిత జబ్బు. ఈ వ్యాధిలో అంగప్రవేశం చేసినవెంటనే వీర్యము పడిపోతుంది. తర్వాత అంగము మెత్తబడి దంపతులిద్దరికీ విపరీతమైన అసంతృప్తి కలుగుతుంది. శృంగారంలో పాల్గొన్న కొద్దిసేపటికే లేదా స్త్రీకి భావప్రాప్తి కలగకముందే వీర్యస్ఖలనం జరగటాన్ని శీఘ్రస్ఖలనంగా పేర్కొంటారు. శృంగారంలో ప్రారంభం నుంచి వీర్యస్ఖలనం అయ్యే వరకు పట్టే సమయం మూడు నిమిషాలలోపు ఉంటే శీఘ్రస్ఖలనం సమస్య ఉన్నట్లుగా భావించాలి. పురుషుడి జీవితాన్ని అమితంగా కుదిపేసే అతిపెద్ద భయాల్లో శీఘ్రస్ఖలనం ఒకటి. పురుషుల్లో అత్యధికులు ఎదుర్కొనే అతి పెద్ద సమస్య కూడా ఇదే. అల్లోపతి వైద్యం శీఘ్రస్ఖలన సమస్యకు మూలం మెదడులోనే ఉందని, మానసిక ఒత్తిళ్లే అతి పెద్ద కారణమని అదేపనిగా చెబుతూ ఉంటుంది. కానీ, అది నిజం కాదు. శీఘ్రసమస్య కారణాల్లో మెదడు కూడా ఒక భాగమే. కానీ, దానికి మించి హార్మోన్ సమస్యలు అతి పెద్ద కారణంగా ఉంటాయి. వాటితో పాటు కండరాలు, నరాలు, రక్తనాళాలు వీటన్నింటి భూమిక కీలకంగానే ఉంటుంది. వీటన్నిటితో పాటు ఇటీవల జరిపిన పరిశోధనల్లో శీఘ్రస్ఖలన సమస్యకు నాడీవ్యవస్థలో అంతటా ఉండే సెర టోనిన్ పరిమాణం తగ్గడం ఒక ప్రధాన కారణమని తేలింది. ఈ వాస్తవాల్ని విస్మరించి చాలా మంది శీఘ్రస్ఖలన సమస్యకు మానసిక ఒత్తిళ్లే కారణమని చెబుతూ వస్తున్నారు.
కారణాలు
ఆతురత ఉన్నవారికి
ఆయుర్వేద చికిత్స - శాశ్వత చికిత్స
thumb|right|సిలికాన్ రింగ్ తో ఓపెన్ ధరించి తల దాని సున్నితత్వం తగ్గిస్తుంది, ఫలితంగా నియంత్రణ స్ఖలనం మెరుగుపరుస్తుంది. అల్లోపతిలో శీఘ్రస్ఖలనం అన్నది ఎప్పటికీ తొలగిపోని శాశ్వత వ్యాధి. ఆయుర్వేదంలో అది సంపూర్ణంగా తొలగిపోయే సమస్య. మౌలికంగా శీఘ్రస్ఖలనం అన్నది వాత వికృతి వల్ల తలెత్తే సమస్య. ఒకసారి వాతం ప్రకోపిస్తే అది పిత్తాన్నీ, కఫాన్నీ పెంచేస్తుంది. పిత్తం పెరిగితే లైంగిక వ్యవస్థ బలహీనపడుతుంది. లైంగిక సామర్థ్యం తగ్గిపోతుంది. అంగ స్తంభనలు తగ్గిపోతాయి. అందువల్ల లైంగిక శక్తి బలంగా ఉండాలంటే వాతపిత్తక ఫాలు మూడూ సమతు ల్యంగా ఉండాలి. ఆ లక్ష్యంగానే ఆయుర్వేదం పనిచేస్తుంది. ఆయుర్వేదం శీఘ్రస్ఖలనాన్ని అరికట్టడ మే కాదు, గొప్ప లైంగిక నియంత్రణా శక్తినిస్తుంది. శృంగారంలో లోతైన ఆనందానికి పాత్రుల్ని చేస్తుంది. ఆయుర్వేదంలో అష్టాంగాలు అంటూ ఒక ఎనిమిది విభాగాలు ఉన్నాయి. వాటిలో లైంగిక విషయాలకే ప్రత్యేకించి వాజీకరణ తంత్రం ఉంది. ఇది సమస్త లైంగిక సమస్యలకు నివారణా మార్గాలను సూచించడంతో పాటు సంతాన లేమి సమస్యను కూడా పరిష్కరిస్తుంది.
శీఘ్రస్ఖలన సమస్య నివారణకు ఆయుర్వేదంలో వాతహర చికిత్సలు లభిస్తాయి. వాతపిత్తకఫాలు సామ్యావస్థకు చేరుకునే వైద్యం చేస్తారు. ఆ పైన వాజీకరణ చికిత్సలు చేస్తారు. ఇందులో వీర్యకణాల సంఖ్యను పెంచే విధానం కూడా ఉంటుంది. వీటితో పాటు లైంగిక పటిమను పెంచేవి, మానసిక సమస్యలను తొలగించేవి, శుక్రాన్ని శక్తివంతం చేసేవి ఇలా పలురకాల ఔషధాలు ఆయుర్వేదంలో ఉన్నాయి. వాతపిత్తకఫాలు సామ్యావస్థకు చేరుకున్నప్పుడు సప్తధాతువులూ వృద్ధి చెందుతాయి. వైద్య చికిత్సలతో శుక్రంలో పుష్టి ఏర్పడితే శృంగారంలో పరిపూర్ణ ఆనందాన్ని పొందే స్థితి ఏర్పడుతుంది. కావాలనుకున్నవారికి ఈ సమస్యలన్నీ తొలగిపోయి సంతానప్రాప్తి కూడా కలుగుతుంది.
ఆయుర్వేద చికిత్సలతో సప్తధాతువుల్లోని చివరిదైన శుక్రం పరిపుష్టం కావడమే కాకుండా, ప్రాణవంతమైన ఓజస్సు కూడా వృద్ది చెందుతుంది. అయితే వాజీకరణాలు గానీ, రసాయనాలు గానీ తీసుకునే ముందు శరీరంలోని ఆమాన్ని, అంటే వ్యర్థ, విషపదార్థాలను సంపూర్ణంగా తొలగించుకోవాలి. అందుకు పంచకర్మ చికిత్సలు చేయించుకోవాలి. వీటన్నిటిద్వారా మొత్తంగా మీ లైంగిక శక్తి. కండరాల వ్యవస్థ, నాడీ వ్యవస్థ సర్వశక్తివంతంగా మారి, అవి తమ సహజశైలిలో పనిచేయడం మొదలెడతాయి. ఫలితంగా శీఘ్రస్ఖలన సమస్యకు ఇక ఎంతమాత్రం తావులేకుండా పోతుంది.
ప్రత్యామ్నాయ పరిష్కారాలు
మీరు డిలే జెల్ లేదా డిలే స్ప్రేని కూడా ప్రయత్నించవచ్చు.
ForMen Lidocaine మరియు Prilocaine Delay Gel అవయవం యొక్క అధిక-సున్నితత్వాన్ని తగ్గించడానికి రూపొందించబడింది మరియు మీరు మంచం మీద ఎక్కువసేపు ఉండడానికి సహాయపడుతుంది. తేలికపాటి అకాల స్ఖలనం ఉన్న పురుషులకు వారి సమయాన్ని మెరుగుపరచడానికి వైద్యులు ఈ అధునాతన డిలే జెల్ సూత్రీకరణను సిఫార్సు చేస్తారు.
ForMen Delay Spray కూడా చర్మంపై వచ్చే అనుభూతులను స్వల్పంగా తగ్గించడంలో సహాయపడుతుంది మరియు మీరు మంచం మీద ఎక్కువసేపు ఉండడానికి సహాయపడుతుంది.
మూలాలు
వర్గం:వ్యాధులు
అమెజాన్ ప్రైమ్ వీడియో
అమెజాన్‌ ప్రైమ్‌ వీడియో ఓటీటీ (ఓవర్‌ ది టాప్‌) స్ట్రీమింగ్ సేవ సంస్థ. ప్రైమ్ ద్వారా  వెబ్‌సిరీస్‌లు, టీవీ చానళ్ల సీరియళ్లు, షోలు, సినిమాలే కాక బయోగ్రఫీలు, డాక్యుమెంటరీలు, షార్ట్‌ ఫిల్మ్స్, ఇంటర్వ్యూలు, స్పోర్ట్స్, మ్యూజిక్, కామిక్స్, స్టాండప్‌ కామెడీస్,  కార్టూన్‌ పిక్చర్స్, గాసిప్స్‌ సహా  అన్నిటినీ ఒకే ప్లాట్‌ఫామ్‌లో స్ట్రీమింగ్ చేస్తుంది. సెప్టెంబర్ 2006లో అమెజాన్‌ ప్రైమ్‌తో ఓటీటీ మార్కెట్‌లోకి వచ్చింది. అమెజాన్‌ ప్రైమ్‌ సబ్‌స్క్రిప్షన్‌తో వీడియో, మ్యూజిక్‌, ఫాస్టెస్ట్‌ డెలివరీ సేవలను పొందొచ్చు. ప్రైమ్ వీడియో ప్రస్తుతం 200కు పైగా దేశాలు, టెరిటరీస్‌లలో అందుబాటులో ఉంది. భారతదేశంలో 4000కు పైగా పట్టణాలల్లో అందుబాటులో ఉంది.
సబ్‌స్క్రిప్షన్‌
అమెజాన్‌ ప్రైమ్‌ వీడియో కొత్తగా ప్రైమ్‌ సబ్‌స్క్రిప్షన్‌ తీసుకునేవారికి సంవత్సరానికి రూ.999, మూడు నెలలకు రూ.329గా సబ్‌స్క్రిప్షన్ ఛార్జీలను నిర్ణయించింది. ఇక 18-24 ఏళ్ల యువకులకు ‘యూత్‌ ఆఫర్‌’ కింద సబ్‌స్క్రిప్షన్‌ ధరలో 50 శాతం డిస్కౌంట్‌ ఇస్తోంది.
తేజ్‌పూర్
తేజ్‌పూర్,  అసోం రాష్ట్రంలోని సోనిత్‌పూర్ జిల్లా ముఖ్య పట్టణం, జిల్లా ప్రధాన కేంద్రం. బ్రహ్మపుత్రా నదికి ఒడ్డున ఉన్న ఈ పట్టణం గువహాటికి ఈశాన్య వైపుగా ఉంది. 2011 భారత జనాభా లెక్కల ప్రకారం 1,00,000 కంటే ఎక్కువ జనాభా ఉన్న ఉత్తర తీర పట్టణాల్లో ఇది అతిపెద్ద పట్టణం.
భౌగోళికం
26.63°N, 92.8°W అక్షాంశరేఖాంశాల మధ్య ఈ పట్టణం ఉంది.
వాతావరణం
వేసవిలో ఈ పట్టణ సగటు ఉష్ణోగ్రత 36 సెంటిగ్రెడ్ (97 ఫారన్ హీట్) ఉండగా, శీతాకాలంలో 13 సెంటిగ్రెడ్ (55 ఫారన్ హీట్) సగటు ఉష్ణోగ్రత ఉంటుంది.
విస్తీర్ణం
40 కి.మీ. (20 చ.మై) ల విస్తీర్ణంలో ఉన్న ఈ పట్టణం సముద్రమట్టం నుండి ఎత్తు 48 మీ. (157 అ.) ఎత్తులో ఉంది.
జనాభా
2011 భారత జనాభా లెక్కల ప్రకారం, ఈ పట్టణంలో 1,02,505 జనాభా ఉండగా 2,600/కి.మీ2 (6,600/చ. మై.) జన సాంద్రత ఉంది. ఈ జనాభాలో 52,313 మంది పురుషులు.. 50,192 మంది స్త్రీలు ఉన్నారు. ఇక్కడ 83,562 (90.17%) మంది అక్షరాస్యులు ఉండగా అందులో 43,783 (92.60%) మంది పురుషులు.. 39,779 (87.64%) మంది స్త్రీలు ఉన్నారు. పట్టణ జనాభాలో 9,835 మంది (బాలురు 5,032 - బాలికలు 4,803) ఆరు సంవత్సరాలకంటే తక్కువ వయస్సు గలవారు ఉన్నారు. పురుష స్త్రీ నిష్పత్తి 1000:959 ఉండగా, బాల బాలికల నిష్పత్తి 1000:954 గా ఉంది.
ఇతర లంకెలు
వర్గం:అసోం నగరాలు, పట్టణాలు
రాయల్ రోడ్డు
కుడి|thumb|350x350px|అచేమెరిడ్ సామ్రాజ్యం మ్యాప్ లో హీరోడొటస్ ఉదహరించిన రాయల్ రోడ్డు మార్గం. రాయల్ రోడ్ అనేది ప్రాచీన హైవే. దీనిని క్రీస్తు పూర్వం 5వ శతాబ్దానికి చెందిన పర్షియా సామ్రాజ్యాధిపతి డరియస్ I ఈ దారిని కనుగొని, అభివృద్ధి చేయించారు. పర్షియాలోని సుసా నుంచీ సర్దిస్ వరకూ విస్తరించి ఉన్న విశాలమైన తన సామ్రాజ్యంలో సమాచారం, ప్రయాణా సౌకర్యాల దృష్ట్యా ఈ దారిని అభివృద్ధి చేశారు ఆయన. ఈ దారిలో అంగరియం కొరియర్లు దాదాపు 1677 మైళ్ళు (2699కి.మీ) ఏడు రోజుల్లో దాటేసేవారు. నిజానికి సుసా నుంచీ సర్దిస్ వరకు నడిచి ప్రయాణం చేయడానికి 90రోజులు పడుతుంది. ప్రముఖ గ్రీకు చరిత్రకారుడు హీరోడొటస్ ఈ మార్గం గురించి ప్రస్తావిస్తూ ఈ పెర్షియన్ కొరయర్ల కన్నా వేగంగా ఏమీ ప్రయాణించలేవు. ఎండ కానీ, మంచు కానీ అవేవీ వీటి ప్రయాణాన్ని ఆపలేవు అని రాశారు.
తెలంగాణ డయాగ్నస్టిక్ మొబైల్ యాప్
తెలంగాణ డయాగ్నస్టిక్‌ మొబైల్‌ యాప్‌, అనేది తెలంగాణ ప్రభుత్వం రాష్ట్ర ప్రజలకోసం రూపొందించిన అధికారిక మొబైల్ యాప్‌. రాష్ట్ర ప్రజలందరి ఆరోగ్య వివరాలు, డయాగ్నస్టిక్‌ సెంటర్ల వివరాలు, పరీక్షల వివరాలు తమ మొబైల్‌ ఫోన్‌లో చూసుకొనే విధంగా దేశంలోనే మొట్టమొదటిసారిగా రాష్ట్ర ప్రభుత్వం తెలంగాణ డయాగ్నస్టిక్‌ మొబైల్‌ యాప్‌ను అందుబాటులోకి తీసుకొచ్చింది.
మూలాలు
వర్గం:తెలంగాణ ప్రభుత్వం వర్గం:2022 స్థాపితాలు వర్గం:సాంకేతిక వ్యవస్థలు వర్గం:తెలంగాణ ప్రభుత్వ ఆవిష్కరణలు
నల్ల మిరియాలు
నల్ల మిరియాలు (Black pepper) (Piper nigrum) పుష్పించే మొక్కలలో పొదలుగా పెరిగే మొక్క. ఇవి పైపరేసి కుటుంబంలో పైపర్ ప్రజాతికి చెందినవి. ఇవి ప్రాచీనకాలం నుండి భారతదేశంలో మసాలా దినుసుగా ఉపయోగపడుతుంది.
ప్రస్తావన
సుగంధ ద్రవ్యాలలో రారాజు మిరియం అందుకే దీన్ని క్వీన్ ఆఫ్ స్పిచెస్ అన్నారు. ఒకప్పుడు భారత దేశంలో అత్యధికంగా పండేవి. ప్రస్తుతం ఆస్థానాన్ని వియత్నాం స్వంతం చేసు కున్నది. ఆహారాల్లో రుచిని పెంచడానికి మిరియాలను వాడతారు. దీంతో ఆహారానికి మంచి రుచి వాసన వస్తుంది. అంతే కాదు మిరియాలను ముఖ్యంగా ఔషధంగా ఎక్కువగా వాడతారు. ఈ పద్ధతి మన దేశంలోనే ఎక్కువ. జలుబుకు, దగ్గుకు, గొంతు గర గరకు, ముక్కు దిబ్బడకు, అజీర్తికి ఇలా అనేక వ్యాధులకు మిరియాలను వాడతారు. ప్రస్తుతం మిరియాల వాడకంలో అమెరికన్లదే మొదటి స్థానం. మిరియాలను నూర్చే టప్పుడు వెలువడే పొట్టును ఒక సంచిలో వేసి దాన్ని ఒక దిండుగా వాడతారు. దాని వలన తలనొప్పి వంటి దీర్ఘ వ్యాధులు దూరం అవుతాయి. సాధారణంగా మిరియాలంటే నల్లటి మిరియాలే తెలుసు. కాని వాటిలో తెల్లనివి, ఆకుపచ్చనివి, ఎర్రనివి అరుదుగా గులాబి రంగువి కూడా వుంటాయి. మిరియాలకు పుట్టిల్లు మనదేశంలో మలబార్ ప్రాంతమైనా చాల ప్రాంతాలలో వీటిని పండిస్తున్నారు. పోషకాల విషయానికొస్తే చిట్టి మిరియాలలో పీచు పదార్థం, ఐరన్, మాంగనీసు, పొటాషియం, కాల్షియం, విటమిన్ సి ఎక్కువ పాళ్ళలో దొరుకు తాయి. అన్ని సుగంధ ద్రవ్యలకన్నా అత్యధిక విదేశీమారక ద్రవ్యాన్ని ఆర్జిస్తోంది. పలురకాల భూములు దీని సాగుకు అనుకూలమైనప్పటికీ 4.5-6.0 ఉదజని సూచికగల ఎర్ర లేటరైట్ నేలలు ఎక్కువ అనుకూలం. మిరియాలు తీగ జాతిపంట కనుక తీగలు పాకటానికి అనువుగా నిటారుగా పెరిగే చెట్లను పెంచుకోవాలి. సిల్వర్ ఓక్ అనే చెట్టు దీనికి సిరిపోతుంది. మిరియాల మొక్కలు నాటడానికి మూడేళ్లు ముందుగానే 2.5 - 3 మీటర్ల దూరంలో ఆధారపు చెట్లను నాటుకోవాలి. సాధారణంగా మిరియాల మొక్కల అడుగుభాగం నుంచి నేల బారున తీగలు పాకుతాయి. వీటిని రన్నర్ షూట్స్ అంటారు. ఫిబ్రవరి, మార్చి నెలల్లో నారుమడులు పోసుకొని మే - జూన్ నెలల్లో మొక్కలు నాటుకునేందుకు అనుకూలం. మొక్కలు మూడో సంవత్సరం నుంచి క్రమబద్ధమైన దిగుబడినిస్తాయి. మార్చి నెలలో గింజలు తయారవుతాయి. సాధారణంగా ఒకటి రెండు బెర్రీలు ఎర్రగా మారితే గుత్తులను కోయాలి. గుత్తులను చిన్న కుప్పలుగా పోసుకుని కాళ్ళతో తొక్కుతూ బెర్రీలను వేరు చేయాలి. బెర్రీలను పై చర్మం ముడతలుపడి నల్లగా తయ్యారయ్యే వరకు వారం రోజులదాకా ఎండలో వుంచాలి. ఒక హెక్టారుకు సుమారుగా 600 నుంచి 800 కిలోల ఎండు మిరియాల దిగుబడి వస్తుంది. ఈ పంటలో అధికంగా ఆశించే కుళ్ళు తెగులును నివారించడానికి కొన్ని చర్యలు తీసుకోవాలి. వర్షాకాలంలో నీరు నిలువకుండా చూడాలి.
ఔషధ ఉపయోగాలు
ఇవి జీర్ణం కావడానికి రెండున్నర గంటల సమయం పడుతుంది. ఆయుర్వేదంలో కృష్ణమరీచంగా పిలిచే మిరియాలు అద్భుతమైన వంటింటి ఔషధం. కింగ్‌ ఆఫ్‌ స్పైసెస్‌గా పరిగణించే మిరియాల్లో ఘాటైన పిపరైన్‌, చావిసైన్‌ గుణాలు శరీరంలో పేరుకున్న కఫాన్ని కరిగించడానికి తోడ్పడతాయి. ఒక్క జలుబు, దగ్గు మాత్రమే కాదు.. మరెన్నో విధాల మేలుచేస్తాయి మిరియాలు. జీర్ణక్రియ చురుగ్గా సాగేందుకు తోడ్పడతాయి. లాలాజలం ఊరేలా చేస్తాయి. ఉదరంలో పేరుకున్న వాయువును వెలుపలికి నెట్టివేసే శక్తి మిరియాల సొంతం. శరీరంలో రక్తప్రసరణా వేగవంతం అవుతుంది. కొవ్వు పేరుకోకుండా ఉంటుంది. వీటి వాడకం వల్ల శరీరంలో స్వేద ప్రక్రియ పెరుగుతుంది. మూత్రవిసర్జన సాఫీగా సాగుతుంది. కండర నొప్పులు దూరం... జలుబు, దగ్గు, ఆయాసంగా ఉన్నప్పుడు ఏం చేయాలంటే... గ్రాము మిరియాలు తీసుకుని దోరగా వేయించి పొడిచేసి.. చిటికెడు లవంగాల పొడి, పావుచెంచా వెల్లుల్లి మిశ్రమం తీసుకుని.. గ్లాసు నీటిలో మరిగించి వడకట్టి.. తేనెతో రోజూ రెండు మూడుసార్లు చొప్పున తీసుకోవాలి. అలాగే.. అజీర్ణ సమస్యలతో బాధపడుతున్నవారు.. మెత్తగా దంచిన మిరియాల పొడిని తగినంత పాతబెల్లంతో కలిపి చిన్న ఉండల్లా చేసి రోజూ భోజనానికి ముందు తీసుకుంటే.. ఆహారం త్వరగా జీర్ణమవుతుంది. ఉదరంలో వాయువులు ఏర్పడినపున్పడు... కప్పు మజ్జిగలో పావుచెంచా మిరియాల పొడిని కలిపి తీసుకుంటే.. ఫలితం ఉంటుంది. కండరాలు, నరాలు.. నొప్పిగా అనిపించినప్పుడు.. చిటికెడు మిరియాల పొడిని బాదంపప్పుతో కలిపి తీసుకోవాలి. దప్పిక తీర్చే.... కఫం అధికంగా ఉన్నవారు.. అధికబరువుతో బాధపడుతున్నవారు.. భోజనానికి గంటముందు అరగ్రాము మిరియాలపొడిని తేనెతో తీసుకుని.. వేడినీళ్లు తాగితే.. గుణం ఉంటుంది. కొందరు అధిక దప్పికతో బాధపడుతుంటారు. ఇలాంటివారు.. కాస్త మిరియాల పొడిని నీటితో స్వీకరిస్తే.. మంచిది. తరచూ జలుబు, తుమ్ములు వేధిస్తుంటే.. పసుపు, మిరియాలపొడిని చిటికెడు చొప్పున నీటిలో మరిగించి రాత్రిళ్లు తాగాలి. చిగుళ్ల వాపు, నోటినుంచి నెత్తురు కారడం.. వంటి సమస్యలు బాధిస్తుంటే.. చిటికెడు రాళ్లఉప్పు, మిరియాల పొడి మిశ్రమాన్ని చిగుళ్లకు రాసి.. గోరువెచ్చని నీటితో పుక్కిలిస్తే ఉపశమనం ఉంటుంది. కీళ్లవాతంతో బాధపడే వారికి.. మిరియాలను నువ్వుల నూనెలో వేయించి.. పొడిచేసి నొప్పి ప్రాంతంలో కట్టు కడితే.. నొప్పి, వాపు తగ్గుతుంది. చర్మవ్యాధులు, గాయాలు :మిరియాల పొడిని, నెయ్యితో కలిపి రాసుకుంటే ఎగ్జిమా, స్కేబిస్, ఇతర అలర్జీ సమస్యలు, చర్మ వ్యాధులు తగ్గుముఖం పడతాయి. మిరియాల పొడిని, పసుపుతో కలిపి మూడు, నాలుగు రోజుల పాటు ముఖానికి రాసుకుంటే మొటిమలు ఇట్టే తగ్గిపోతాయి. గాయలు తగిలినపుడు మిరియాల పొడి పెడితే యాంటీ బ్యాక్టీరియల్ ఏజెంట్‌గా పనిచేస్తుంది. రక్తస్రావం ఆగిపోతుంది.
కడుపులో మంట ఉన్నవారు.. వేళకు ఆహారం సక్రమంగా తీసుకోనివారు.. అధిక శరీర వేడి ఉన్నవారు.. మిరియాలు తక్కువ మోతాదులో తీసుకోవాలి. వీటిలోని ఘాటైన ద్రవ్యాలు మరీ వేడిని పెంచి.. సమస్య తీవ్రమయ్యే ఆస్కారముంటుంది. అందుకే ఈ సూచన. వైద్యుల సలహా ప్రకారం వాడితే.. ఏ ఇబ్బందీ ఉండదు. చిన్నపిల్లలకు పావుచెంచా.. పెద్దవాళ్లు అరచెంచా చొప్పున తీసుకోవచ్చు. మిరియాల పొడి...లాభాలు మరికొన్ని చిట్కాలు : మనం వాడే ప్రతి వంటకాలలో మిరియాలు, మిరియాలపొడి తప్పనిసరిగా ఉంటుంది. అవి మనకు, మన ఆరోగ్యానికి సంబంధించి ఎన్నోలాభాలను కలిగిస్తుందని చెబుతున్నారు వైద్యులు.
ప్రయోగాలు, ఫలితాలు
ముఖ్యంగా ఈ మిరియాలలో క్యాల్షియం, విటమిన్ సి, బీటా కెరోటిన్, అమినో యాసిడ్‌లు పుష్కలంగా లభిస్తాయి. ఇవి మంచి యాంటీ ఆక్సిడెంట్స్‌లా ఉపయోగపడుతాయని అంటున్నారు ఆయుర్వేద వైద్యులు. విరుగుడు: నేతిలో వేయించి పొడిచేసిన మిరియాలు హాని చేయవు. పెరుగు, తేనె.. మిరియాలకు విరుగుడుగా పనిచేస్తాయి. మచ్చలకు మిరియాల మందు, pepper remidy for white skin patches (Depigmentation) : మిరియాలు తింటే కడుపులో మంటగా ఉంటుందేమోగానీ చర్మంపై వచ్చే తెల్లమచ్చల్ని తగ్గించటంలో మాత్రం ఇవి బాగా తోడ్పడుతాయని పరిశోధకులు అంటున్నారు. చర్మంపై కొన్నిచోట్ల రంగు తొలగిపోయి తెల్లని మచ్చల్లా ఏర్పడే బొల్లి వంటి మచ్చల్ని మిరియాలు తగ్గిస్తాయని లండన్‌ కింగ్స్‌ కాలేజీ పరిశోధకులు గుర్తించారు. నల్లమిరియాలకు ఆ ఘాటును అందించే 'పైపెరైన్‌' అనే రసాయనం చర్మకణాల్ని ప్రేరేపించటం ద్వారా రంగు వచ్చేలా చేస్తుందని ఈ పరిశోధనలో గుర్తించారు. భవిష్యత్తులో తెల్లమచ్చల చికిత్సపై చేపట్టే పరిశోధనలకు ఈ అధ్యయనం బాగా తోడ్పడుతుందని పరిశోధకులు విశ్వసిస్తున్నారు. ఎలుకలపై చేపట్టిన ఈ ప్రయోగంలో తెల్లమచ్చలపై పైపెరైన్‌ను ప్రయోగించగా ఆరు వారాల్లో చర్మం ముదురు రంగులోకి మారినట్లు తేలింది. మిరియాల కషాయం ఎలా చేయాలంటే... ఒక స్పూన్ మిరియాల పొడి, కొద్దిగా అల్లం ముద్దా, గుప్పెడు తులసాకులు ఒక కప్పు నీళ్ళలో వేసి ఐదు నిమషాలు సేపు తక్కువ మంటపై మరగనివ్వాలి. దానిని ఒక గిన్నె లోకి తీసికుని, దానిలో ఒక స్పూన్ తేనె కలిపి ఉదయమూ, సాయంత్రమూ తాగితే జలుబు తొందరగా తగ్గిపోతుంది .ఇది ఏరోజుకారోజే చేసుకోవాలి.
మూలాలు
(మూలం: ఈనాడు ఆదివారం: జూలై 17 2011)
బయటి లింకులు
వర్గం:మసాలా దినుసులు వర్గం:పైపరేసి
సామ్ సి.ఎస్
సామ్ సి.ఎస్ భారతీయ చలనచిత్ర సంగీత దర్శకుడు, నిర్మాత, గీత రచయిత & గాయకుడు. ఆయన 2010లో తమిళంలో ఓర్ ఎరవూ సినిమా ద్వారా సంగీత దర్శకుడిగా సినీరంగంలోకి అడుగుపెట్టి తమిళం, తెలుగు & మలయాళ సినిమాలకు సంగీత దర్శకుడిగా పని చేశాడు.
ప్రోవోక్ అవార్డ్స్
2017: విక్రమ్ వేద (ఉత్తమ రాబోయే సంగీత దర్శకుడు)
హలో FM అవార్డులు
2017: విక్రమ్ వేద (ఉత్తమ సంగీత దర్శకుడు)
ఆనంద వికటన్ సినిమా అవార్డులు
2017: విక్రమ్ వేద (ప్రామిసింగ్ మ్యూజిక్ డైరెక్టర్)
విజయ్ అవార్డులు
2017: విక్రమ్ వేద (ఉత్తమ నేపథ్య సంగీతం)
బయటి లింకులు
వర్గం:1989 జననాలు వర్గం:తెలుగు సినిమా సంగీత దర్శకులు వర్గం:తమిళ సినిమా సంగీత దర్శకులు
రాధ (సినిమా)
రాధ 2017 లో చంద్రమోహన్ దర్శకత్వంలో విడుదలైన ప్రేమకథా చిత్రం. ఇందులో శర్వానంద్, లావణ్య త్రిపాఠి ముఖ్యపాత్రలు పోషించారు.
మూలాలు
వర్గం:కోట శ్రీనివాసరావు నటించిన సినిమాలు వర్గం:జయప్రకాశ్ రెడ్డి నటించిన చిత్రాలు వర్గం:తనికెళ్ళ భరణి చిత్రాలు వర్గం:ఆలీ నటించిన సినిమాలు వర్గం:2017 తెలుగు సినిమాలు
విడదల రజిని
విడదల రజిని ఆంధ్రప్రదేశ్ రాష్ట్రానికి చెందిన రాజకీయ నాయకురాలు. చిలకలూరిపేట శాసనసభ నియోజకవర్గం నుండి ఎమ్మెల్యేగా ప్రాతినిధ్యం వహిస్తోంది. ఆరోగ్య, కుటుంబ సంక్షేమం, వైద్యవిద్య శాఖల మంత్రిగా బాధ్యతలు నిర్వహిస్తోంది.
జననం, విద్య
రజిని తెలంగాణ రాష్ట్రం, యాదాద్రి భువనగిరి జిల్లా, తుర్కపల్లి మండలం లోని కొండాపూర్ గ్రామంలో జన్మించింది.
రజిని 2011లో హైదరాబాదు మల్కాజ్‌గిరి లోని సెయింట్ ఆన్స్ మహిళా డిగ్రీ కళాశాలలో బి.ఎస్.సి. పూర్తి చేసింది. అనంతరం ఐ.టి కంపెనీలో సాఫ్ట్ వేర్ ఉద్యోగినిగా పనిచేసింది.
సామజిక సేవ
విడదల రజిని తన పుట్టిన ప్రాంతానికి సేవ చేయాలనే సంకల్పంతో అమెరికా నుండి తిరిగి వచ్చి తన భర్త కుమారస్వామి ప్రోత్సాహంతో చిలకలూరిపేట కేంద్రంగా విఆర్ ఫౌండేషన్ స్థాపించి, అనేక సామాజిక కార్యక్రమాలు నిర్వహించింది.
రాజకీయ ప్రస్థానం
విడదల రజిని 2014లో మాజీ మంత్రి ప్రత్తిపాటి పుల్లారావు శిష్యురాలిగా తెలుగుదేశం పార్టీలో చేరి రాజకీయాల్లోకి వచ్చింది. విఆర్ ఫౌండేషన్ స్థాపించి నియోజకవర్గంలో సామాజిక కార్యక్రమాలు నిర్వహించింది.
2022 ఏప్రిల్ 11న జరిగిన మంత్రివర్గ పునర్‌ వ్యవస్థీకరణలో భాగంగా వై.ఎస్. జగన్మోహన్ రెడ్డి మంత్రివర్గంలో ఆరోగ్య, కుటుంబ సంక్షేమం, వైద్యవిద్య శాఖల మంత్రిగా ప్రమాణ స్వీకారం చేసింది.
బయటి లింకులు
వర్గం:1990 జననాలు వర్గం:ఆంధ్రప్రదేశ్ మహిళా రాజకీయ నాయకులు వర్గం:ఆంధ్రప్రదేశ్ శాసన సభ్యులు (2019) వర్గం:గుంటూరు జిల్లా మహిళా రాజకీయ నాయకులు
విజయ
సా.శ. 1893-1894, 1953-1954లో వచ్చిన తెలుగు సంవత్సరానికి విజయ అని పేరు.
మూలాలు
వర్గం:తెలుగు సంవత్సరాలు
కోట (అయోమయ నివృత్తి)
కోట పేరు ఈ క్రింది వాటిని సూచిస్తుంది.
కిరణ్ నగార్కర్
కిరణ్ నగార్కర్ (జననం 1942) ఒక భారతీయ నవలా రచయిత, నాటక రచయిత, సినిమా విమర్శకుడు. మరాఠీ, ఇంగ్లీషు భాషలలో నాటకాలను, నాటికలను రచించాడు. సాత్ సక్కమ్‌ త్రెచాలీస్ (ఏడు ఆరులు నలభై మూడు) (1974), రావన్ అండ్ ఎడ్డి (1994),, సాహిత్య అకాడమీ అవార్డును గెలుచుకున్న నవల కకోల్డ్ (1997) మొదలైనవి ఇతని ప్రధాన రచనలు.
నవలలు
రావన్ అండ్ ఎడ్డి నవల నుండి ఇతడు ఆంగ్లంలో రచనలు చేయడం ప్రారంభించాడు. ఇతడి మూడో నవల కకోల్డ్‌ 1997లో ప్రచురించ బడింది. ఈ నవల 2001లో కేంద్ర సాహిత్య అకాడమీ పురస్కారాన్ని పొందింది. ఈ నవల పలు భాషలలో అనువదించబడింది. సమకాలీన భారతీయ నవలలలో అత్యంత ఆదరణ పొందిన నవలగా గుర్తించబడింది.. తరువాతి నవల గాడ్స్ లిటిల్ సోల్జర్ వెలువరించడానికి ఇతనికి తొమ్మిదేళ్లు పట్టింది. ఈ నవల 2006లో ప్రచురింపబడింది. ఈ నవలకు మిశ్రమమైన స్పందన లభించింది. 2012లో ఇతడు రావన్ అండ్ ఎడ్డి నవలకు సీక్వెల్‌గా ది ఎక్స్‌ట్రాస్, 2015లో రెస్ట్ ఇన్ పీస్ నవలలను రచించాడు.
నాటకాలు
నగార్కర్ మహాభారతాన్ని ఆధారం చేసుకొని బెడ్‌టైమ్‌ స్టోరీ అనే నాటకాన్ని 1978లో రచించాడు. ఈ నాటకం సుమారు 17 సంవత్సరాలు ఛాందసవాద పార్టీలు బహిష్కరించాయి. ఇతడు ఇంకా కబీరఛె కరైఛె, స్ట్రేంజర్ అమాంగెస్ట్ అజ్ అనే నాటకాలు ది బ్రోకెన్ సర్కిల్, ది విడో అండ్ హర్ ఫ్రెండ్స్, ది ఎలిఫెంట్ ఆన్ ది మౌస్ (బాలల చిత్రం) లకు స్క్రీన్‌ప్లే రచించాడు. ఇతడు స్ప్లిట్ వైడ్ ఓపన్ అనే సినిమాలో బ్రదర్ బోనో పాత్రను ధరించాడు.